กฎกระทรวงกฎกระทรวงว่าด้วยการขอและการออกใบอนุญาตประกอบกิจการโรงภาพยนตร์พ.ศ. ๒๕๕๒[๑] อาศัยอำนาจตามความในมาตรา๖ มาตรา ๓๗ วรรคสาม และมาตรา ๔๐ วรรคสาม แห่งพระราชบัญญัติภาพยนตร์และวีดิทัศน์พ.ศ. ๒๕๕๑ อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๓ มาตรา ๔๑ มาตรา ๔๓ และมาตรา ๔๕ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงวัฒนธรรมออกกฎกระทรวงไว้ ดังต่อไปนี้ข้อ ๑ ผู้ใดประสงค์จะประกอบกิจการโรงภาพยนตร์ให้ยื่นคำขอต่อนายทะเบียนตามแบบที่นายทะเบียนกลางประกาศกำหนดพร้อมด้วยเอกสารและหลักฐาน ดังต่อไปนี้(๑)บุคคลธรรมดา(ก)สำเนาบัตรประจำตัวประชาชนในกรณีที่ผู้ขออนุญาตมีสัญชาติไทยหรือสำเนาใบสำคัญประจำตัวคนต่างด้าวหรือสำเนาหนังสือเดินทาง พร้อมด้วยสำเนาใบสำคัญถิ่นที่อยู่ในราชอาณาจักรหรือหลักฐานการได้รับอนุญาตให้เข้ามาในราชอาณาจักรเป็นการชั่วคราวตามกฎหมายว่าด้วยคนเข้าเมืองในกรณีที่ผู้ขออนุญาตเป็นคนต่างด้าว(ข)รูปถ่ายครึ่งตัว หน้าตรง ไม่สวมหมวก ขนาด ๔ x ๖ เซนติเมตรซึ่งถ่ายมาแล้วไม่เกินหกเดือน จำนวน ๒ รูป(ค)สำเนาใบอนุญาตให้ใช้อาคารเพื่อประกอบกิจการโรงมหรสพตามกฎหมายว่าด้วยการควบคุมอาคารในกรณีที่โรงภาพยนตร์เป็นอาคารหรือส่วนใดของอาคาร(ง)แผนที่สังเขปแสดงบริเวณที่ตั้งสถานประกอบกิจการตาม (ค)รวมทั้งรูปถ่ายของสถานประกอบกิจการนั้น จำนวน ๓ รูป(๒)นิติบุคคล(ก)สำเนาหนังสือรับรองหรือหลักฐานการเป็นนิติบุคคลซึ่งแสดงรายการเกี่ยวกับชื่อวัตถุประสงค์ที่ตั้งสำนักงาน และรายชื่อผู้เป็นกรรมการ ผู้จัดการหรือผู้มีอำนาจลงนามผูกพันนิติบุคคล ที่เป็นปัจจุบัน(ข)เอกสารและหลักฐานตาม (๑) (ก) และ (ข) ของกรรมการ ผู้จัดการ หรือผู้มีอำนาจลงนามผูกพันนิติบุคคล(ค)เอกสารและหลักฐานตาม (๑) (ค) และ (ง)ในกรณีที่โรงภาพยนตร์เป็นอาคารหรือส่วนใดของอาคารข้อ ๒ เมื่อนายทะเบียนได้รับคำขอพร้อมด้วยเอกสารและหลักฐานตามข้อ๑ ครบถ้วนแล้วให้นายทะเบียนพิจารณาคำขอและมีหนังสือแจ้งผลการพิจารณาไปยังผู้ขอภายในหกสิบวันนับแต่วันที่ได้รับคำขอพร้อมด้วยเอกสารและหลักฐานดังกล่าวหากไม่อนุญาต ให้แสดงเหตุผลไว้ในคำขอด้วยข้อ ๓ เมื่อนายทะเบียนแจ้งการอนุญาตและผู้ขออนุญาตได้ชำระค่าธรรมเนียมใบอนุญาตประกอบกิจการโรงภาพยนตร์แล้วให้นายทะเบียนออกใบอนุญาตให้ตามแบบที่นายทะเบียนกลางกำหนดโดยประกาศในราชกิจจานุเบกษาข้อ ๔ ในกรณีที่ผู้รับใบอนุญาตซึ่งเป็นนิติบุคคลเปลี่ยนกรรมการผู้จัดการ หรือผู้มีอำนาจลงนามผูกพันนิติบุคคลให้ผู้รับใบอนุญาตแจ้งต่อนายทะเบียนตามแบบที่นายทะเบียนกลางประกาศกำหนดพร้อมด้วยเอกสารและหลักฐานตามข้อ ๑ (๒) (ก) และ (ข) ทั้งนี้ภายในสิบห้าวันนับแต่วันที่มีการเปลี่ยนบุคคลดังกล่าวข้อ ๕ ผู้รับใบอนุญาตที่ประสงค์จะขอต่ออายุใบอนุญาตให้ยื่นคำขอต่อนายทะเบียนตามแบบที่นายทะเบียนกลางประกาศกำหนดพร้อมด้วยเอกสารและหลักฐาน ดังต่อไปนี้(๑)สำเนาใบอนุญาตเดิมหรือสำเนาใบแทนใบอนุญาต(๒)เอกสารและหลักฐานตามข้อ ๑ (๑) (ก) และ (ข) ในกรณีที่ผู้รับใบอนุญาตเป็นบุคคลธรรมดาหรือตามข้อ ๑ (๒) (ก) และ (ข) ในกรณีที่ผู้รับใบอนุญาตเป็นนิติบุคคล(๓)เอกสารและหลักฐานตามข้อ ๑ (๑) (ค) และ (ง)ในกรณีที่โรงภาพยนตร์เป็นอาคารหรือส่วนใดของอาคารข้อ ๖ ให้นำความในข้อ ๒ และข้อ ๓มาใช้บังคับกับการต่ออายุใบอนุญาตประกอบกิจการโรงภาพยนตร์ โดยอนุโลมข้อ ๗ การยื่นคำขอหรือการแจ้งตามกฎกระทรวงนี้ให้กระทำ ณ ท้องที่ที่โรงภาพยนตร์ ซึ่งเป็นอาคารหรือส่วนใดของอาคารตั้งอยู่หรือท้องที่ที่ผู้ขออนุญาตมีภูมิลำเนา หรือมีสำนักงานใหญ่ตั้งอยู่ในกรณีที่โรงภาพยนตร์เป็นสถานที่กลางแจ้งดังต่อไปนี้(๑)ในเขตกรุงเทพมหานคร ให้ยื่นหรือแจ้ง ณ สำนักงานคณะกรรมการวัฒนธรรมแห่งชาติ(๒)ในจังหวัดอื่น ให้ยื่นหรือแจ้ง ณ สำนักงานวัฒนธรรมจังหวัดข้อ ๘ คำขออนุญาตประกอบกิจการโรงภาพยนตร์ที่ได้ยื่นไว้ก่อนวันที่กฎกระทรวงนี้มีผลใช้บังคับและยังอยู่ในระหว่างการพิจารณาของนายทะเบียนให้ถือเป็นคำขอตามกฎกระทรวงนี้โดยอนุโลมในกรณีที่คำขอดังกล่าวมีข้อความแตกต่างไปจากคำขอตามกฎกระทรวงนี้ให้นายทะเบียนมีคำสั่งเพื่อให้ผู้ขออนุญาตแก้ไขหรือปฏิบัติตามให้ถูกต้องภายในสามสิบวันถ้าผู้ขออนุญาตไม่แก้ไขหรือไม่ปฏิบัติตามคำสั่งของนายทะเบียนภายในกำหนดเวลาดังกล่าวให้คำขอนั้นเป็นอันตกไปให้ไว้ ณ วันที่ ๙กรกฎาคม พ.ศ. ๒๕๕๒ธีระ สลักเพชรรัฐมนตรีว่าการกระทรวงวัฒนธรรมหมายเหตุ :-เหตุผลในการประกาศใช้กฎกระทรวงฉบับนี้ คือ โดยที่มาตรา ๓๗ วรรคสาม และมาตรา ๔๐ วรรคสามแห่งพระราชบัญญัติภาพยนตร์และวีดิทัศน์ พ.ศ. ๒๕๕๑ บัญญัติให้การขอใบอนุญาตการออกใบอนุญาต และการขอต่ออายุใบอนุญาตประกอบกิจการโรงภาพยนตร์เป็นไปตามหลักเกณฑ์วิธีการ และเงื่อนไขที่กำหนดในกฎกระทรวง จึงจำเป็นต้องออกกฎกระทรวงนี้ปริญสินีย์/ผู้จัดทำ๒๕ เมษายน ๒๕๕๕วิชพงษ์/ผู้ตรวจ๓๐ เมษายน ๒๕๕๕[๑] ราชกิจจานุเบกษาเล่ม ๑๒๖/ตอนที่ ๔๔ ก/หน้า ๘/๑๗ กรกฎาคม ๒๕๕๒